सुनील कुमार बंसल होंगे ओडिशा के नये डीजीपी
बंसल 1987 बैच के भारतीय पुलिस सेवा (आईपीएस) के अधिकारी हैं और वह मौजूदा डीजीपी अभय का स्थान लेंगे। आधिकारिक सूत्रों के मुताबिक अभय के 31 दिसंबर को सेवानिवृत्ति के बाद बंसल पदभार संभालेंगे।
भुवनेश्वर: ओडिशा सरकार ने सुनील कुमार बंसल को राज्य का नया पुलिस महानिदेशक (डीजीपी) नियुक्त किया है। ओडिशा के गृह विभाग द्वारा बुधवार को जारी अधिसूचना में यह जानकारी दी गई। बंसल 1987 बैच के भारतीय पुलिस सेवा (आईपीएस) के अधिकारी हैं और वह मौजूदा डीजीपी अभय का स्थान लेंगे। गृह विभाग की ओर से जारी अधिसूचना के मुताबिक ''श्री सुनील कुमार बंसल जो वर्तमान में केंद्रीय प्रतिनियुक्ति के तहत विशेष निदेशक, आईबी मुख्यालय, नयी दिल्ली में तैनात हैं, उन्हें ओडिशा के पुलिस महानिदेशक के रूप में नियुक्त किया जाता है। उनका कार्यकाल पदभार संभालने के दिन की तारीख से दो साल की अवधि के लिए होगा।''आधिकारिक सूत्रों के मुताबिक अभय के 31 दिसंबर को सेवानिवृत्ति के बाद बंसल पदभार संभालेंगे।